Informatīvais ziņojums

**par Latvijas nacionālo pozīciju par Latvijas atbalstu kandidātam uz Apelācijas padomju prezidenta amatu**

Iekšējā tirgus saskaņošanas birojs (preču zīmes un dizainparaugi) (turpmāk - ITSB) ir Eiropas Savienības (turpmāk- ES) aģentūra, kas ir atbildīga par Kopienas preču zīmju un dizainparaugu reģistrēšanu, kas ir spēkā visās 27 ES dalībvalstīs. Kopš 2013.gada 16.janvāra Apelācijas padomju prezidenta amats ir vakants, jo līdzšinējais prezidents no amata ir atkāpies.

Kārtību, kādā personas ieceļ šajos amatos, nosaka Padomes 2009.gada 26.febrāra Regula (EK) Nr. 207/2009 par Kopienas preču zīmi (turpmāk – Regula 207/2009). ITSB Apelācijas padomju prezidentu ieceļ Eiropas Padome no vismaz trīs kandidātu saraksta, kuru sagatavo ITSB Administratīvā padome (Administratīvajā padomē ir viens pārstāvis no katras dalībvalsts un viens Komisijas pārstāvis un to aizvietotāji). ITSB Apelācijas padomju prezidenta pilnvaru termiņš amatā nepārsniedz piecus gadus, taču šo termiņu var pagarināt (Regulas 207/2009 125.pants).

Lai izvērtētu kandidātus, kuri pieteikušies ITSB Apelācijas padomju prezidenta amatam, Administratīvā padome 2012.gada novembrī izveidoja Konsultatīvo komiteju, kura ir atlasījusi kandidātus. ITSB Administratīvā padome 2013.gada 21.maijā balsos par kandidātu sarakstiem, kuri pēc tam tiks iesniegti ES Padomei.

Tieslietu ministrs J.Bordāns

09.05.2013. 10:15

182

A.Poisa

67036705, Arta.Poisa@tm.gov.lv